**ÁLTALÁNOS INDOKOLÁS**

A Magyarország Alaptörvénye 32. cikkének (2) bekezdése szabályozza, hogy a helyi önkormányzat feladatkörében eljárva a törvény által nem szabályozott helyi társadalmi viszonyok rendezésére, illetve törvényben kapott felhatalmazás alapján önkormányzati rendeletet alkot.

Martfű Város Önkormányzatának Képviselő-testülete a Ciklusprogramjában, valamint a Lakáskoncepcióban foglalt feladatok végrehajtása érdekében rendeletet alkotott a lakáshoz jutás támogatásáról.

A rendelet megalkotása óta eltelt időszak társadalmi-gazdasági folyamatai szükségessé tették az önkormányzati lakáscélú támogatás rendszerének felülvizsgálatát, mely célkitűzést a város Lakáskoncepciójában is rögzített.

A Képviselő-testület lakáscélú támogatást az elfogadott Martfű Város Fenntartható Energetikai Akciótervében kitűzött célokkal összhangban a városban található lakásingatlanok energia megtakarítást eredményező felújítására kíván nyújtani.

A támogatási rendszer kialakítása folyamatban van, melyhez a forrásokat is biztosítani szükséges.

Mindezeket figyelembe véve az első lakáshoz jutók támogatásáról szóló rendelet hatályon kívül helyezéséről gondoskodni kell.

**RÉSZLETES INDOKOLÁS**

1. §-hoz

Martfű Város Önkormányzatának Lakáskoncepciójában és a Fenntartható Energetikai Akciótervében foglalt célkitűzések megvalósítása érdekében a lakástámogatás rendszerét indokolt átalakítani, a jelenlegi támogatást szabályozó rendeletet pedig ennek megfelelően hatályon kívül kell helyezni.

1. §-hoz

E § a hatályba léptető és hatályon kívül helyező rendelkezéseket tartalmazza.

**HATÁSVIZSGÁLAT**

1. **Társadalmi-gazdasági hatása:**

A rendelet hatályon kívül helyezésével egy időben folyik a lakáscélú támogatások új rendszerének kialakítása, mely a képviselő-testületi jóváhagyást követően a városban található lakóingatlanok energia megtakarítást eredményező felújítását célozza, melynek kedvező hatása lesz a lakossági megtakarításokra és a város épített környezetére is. A rendelet hatályon kívül helyezésével felszabaduló költségvetési forrásokat az új támogatási célra csoportosítjuk át.

1. **Környezeti és egészségi hatása, következményei:**

A rendelet hatályon kívül helyezésének környezeti, egészségi hatása nincs.

1. **Adminisztratív terheket befolyásoló hatás:**

A rendelet elfogadása nem jár adminisztratív terhekkel.

1. **A jogszabály megalkotásának szükségessége, a jogalkotás elmaradásának várható következményei:**

A képviselő-testület döntéseit – Lakáskoncepció, Fenntartható Energetikai Akcióterv – végre kell hajtani, a döntéseknek megfelelő jogi szabályozást ki kell alakítani.

1. **A jogszabály alkalmazásához szükséges személyi, szervezeti, tárgyi és pénzügyi feltételek:**

Rendelkezésre állnak.

Készítette:

Szász Éva

jegyző

Látta:

Dr Kiss Edit

polgármester